NORAKSTS

|  |  |
| --- | --- |
| 18.06.2015. | Nr.8/15 |

**DALĪBA PROJEKTĀ “Pilsētas un lauku sadarbība efektīvai klimata pārmaiņu pielāgošanās rīcību plānošanai un ieviešanai Zemgales reģionā, Lielupes upju baseinā”**

(Ziņo I.Škutāne)

**Atklāti balsojot ar 13 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, M.Buškevics, A.Garančs, A.Rāviņš, A.Tomašūns, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 2.punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 23.05.2013. lēmumu Nr.5/5) un Zemgales plānošanas reģiona uzaicinājumu iesaistīties kā partnerim projektā „Pilsētas un lauku sadarbība efektīvai klimata pārmaiņu pielāgošanās rīcību plānošanai un ieviešanai Zemgales reģionā, Lielupes upju baseinā”, kas tiks iesniegts uz izsludināto atklāto projektu konkursu Eiropas Kopienas vides un klimata pasākuma LIFE programmas apakšprogrammu „Klimatu pārmaiņu mazināšanas” ar kopējo plānoto projekta budžetu līdz 4 000 000,00 *euro,*

**JELGAVAS PILSĒTAS DOME NOLEMJ:**

1. Piedalīties kā partnerim projektā „Pilsētas un lauku sadarbība efektīvai klimata pārmaiņu pielāgošanās rīcību plānošanai un ieviešanai Zemgales reģionā, Lielupes upju baseinā” (turpmāk – Projekts), ar kopējo Jelgavas pilsētas pašvaldības projekta budžeta daļu 400 000,00 *euro* apmērā, t.sk. LIFE programmas apakšprogrammu „Klimatu pārmaiņu mazināšanas” finansējums – 240 000,00 *euro*, valsts budžeta dotācija – 80 000,00 *euro*, Jelgavas pilsētas pašvaldības līdzfinansējums – 80 000,00 *euro*.
2. Projekta apstiprināšanas gadījumā Finanšu nodaļai iekļaut Projekta ieviešanas finansējumu 328 000,00 *euro* apmērā Jelgavas pilsētas pašvaldības budžetā šādā sadalījumā:
	1. 2016. gadā 10 346,00 *euro* (t.sk. līdzfinansējums 5173,00 *euro* un priekšfinansējums 5173,00 *euro*);
	2. 2017. gadā 32 316,90 *euro* (t.sk. līdzfinansējums 16 158,45 *euro* un priekšfinansējums 16 158,45 *euro*);
	3. 2018. gadā 109 389,88 *euro* (t.sk. līdzfinansējums 23 479,11 *euro* un priekšfinansējums 85 910,77 *euro*);
	4. 2019. gadā 159 110,28 *euro* (t.sk. līdzfinansējums 31 822,06 *euro* un priekšfinansējums 127 288,22 *euro*);
	5. 2020. gadā 16 836,94 *euro* (t.sk. līdzfinansējums 3 367,39 *euro* un priekšfinansējums 13 469,55 *euro*);
3. Pilnvarot pašvaldības izpilddirektoru veikt visas Projekta īstenošanai nepieciešamās darbības, kā arī parakstīt visus ar Projekta īstenošanu saistītos dokumentus.

Domes priekšsēdētājs (paraksts) A.Rāviņš

NORAKSTS PAREIZS

Pašvaldības izpilddirektores sekretāre K.Simonova

Jelgavā 2015.gada 18.jūnijā